Kehakoostise määramiseks kasutatakse valideeritud aparaati, mis töötab BI meetodil. Inimene astub paljajalu aparaadile nii, et põlved ja selg oleks sirged, ning seejärel võtab kätte ekraanimooduli, hoides käsi sirgelt ees ja 90-kraadise nurga all kehast. Soovituslik on mõõtmine läbi viia enne söömist või vähemalt 2 tundi peale sööki. Vastunäidustatud on mõõtmist läbi viia rasedatel, elektriliste meditsiiniseadmete kasutajatel (nt südamestimulaator jm), vahetult pärast treeningut, pärast suure koguse vedeliku tarbimist ja muude probleemide korral, mis ei luba antud uuringut patsiendil teostada. NB! Apteegiti võib kehakoostise mõõtmise toiming veidi erineda.